نقطہ کھولاؤ

جس درجہ حرارت پر کوئی مائع ابلنے لگتا ہے اسے اس مائع کا نقطہ کھولاؤ boiling point کہتے ہیں۔ اس درجہ حرارت پر وہ مائع تیزی سے اپنے بخارات میں تبدیل ہونے لگتا ہے جسے vaporization کہتے ہیں۔ پانی کا نقطہ کھولاؤ ایک سو ڈگری سنٹی گریڈ ہوتا ہے۔ دباؤ کی تبدیلی سے نقطہ کھولاؤ میں بھی تبدیلی آتی ہے۔ اسی طرح کثافتوں کی موجودگی سے بھی نقطہ کھولاؤ میں تبدیلی آتی ہے۔

کوئی مائع اس وقت ابلنے لگتا ہے جب اس کا بخاری دباؤ vapour pressure اس کی سطح پر موجود بیرونی دباؤ کے برابر ہو جائے۔ چونکہ پہاڑوں پر ہوا کا دباؤ کم ہوتا ہے اس لیے وہاں پانی کم درجہ حرارت پر ابلتا ہے جس کی وجہ سے چاول گوشت وغیرہ دیر سے گلتے ہیں۔ پریشر کوکر میں دباؤ کی وجہ سے پانی لگ بھگ ایک سو دس ڈگری سنٹی گریڈ پر ابلتا ہے جس کی وجہ سے کھانا جلدی گل جاتا ہے۔ 
ماونٹ ایورسٹ پر جو دنیا کی بلند ترین چوٹی ہے پانی 69 ڈگری سنٹی گریڈ پر ابلتا ہے۔

سب سے کم نقطہ کھولاؤ ہیلیم کا ہوتا ہے۔ سب سے زیادہ نقطہ کھولاؤ ٹنگسٹن اور Rhenium کا ہوتا ہے جو 5000K سے زیادہ ہوتا ہے۔

مزید دیکھیے 
 کریٹیکل ٹمپریچر
 نقطہ انجماد

حرحرکیات
درجہ حرارت
گیسیں
مادے کی حالتیں
طبیعیات
طبیعیاتی تصورات
ویکی ڈیٹا سے مطابقت رکھنے والی مختصر تفصیل